9. Iseendast mõistetavalt ja Sinu praegusele vanusele kohaselt tee tutvust alkoholiga. Tutvu temaga põhjalikult, kuidas Sina suhtud temasse ja tema Sinusse. Eksperimenteeri, tee kindlaks, kas ta on sõber,  kellele saad toetuda raskustes. Paljusid ta aitab. Kuid võib minna ka teisiti - napsitamine läheb üle joomiseks ja joomine joominguks. Muidugi, hea vedamise ja piisava tahtejõu korral suudad Sa ka selle tõkke ehk väljakutse, nagu tänapäeval öeldakse, ületada. Elu pakub aga huvitavamaidki väljakutseid, mistõttu pole mõtet seda tõket üldse ehitama hakatagi. Pealegi on elu, tuleb välja, sedavõrd lühike, et minul on küll tagantjärgi kahju igast ähmase peaga möödasaadetud päevast.